stanford-oval/wikipedia huggingface dataset:
Charlie Barnet

Charlie Barnet
Charles Daly Barnet (16. lokakuuta 1913 New York – 4. syyskuuta 1991 San Diego, Kalifornia) oli yhdysvaltalainen jazzsaksofonisti, säveltäjä ja orkesterinjohtaja. Hänen merkittävimmät äänityksensä olivat ”Skyliner”, ”Cherokee”, ”Wrong Idea”, ”Scotch and Soda” ja ”Southland Shuffle”. Hän aloitti äänittämisen jo vuonna 1933, mutta suurimman suosionsa hän saavutti vuoden 1940 vaiheilla esittäessään Ray Noblen sanoittaman iskelmäversion ”Cherokeesta”. Vuonna 1944 hän esitti toisen suuren hittinsä ”Skylinerin”. Hän siirsi 1940-luvulla musiikkinsa painopisteen swingistä bebopiin. Hän oli Count Basien ja Duke Ellingtonin suuri ihailija.
Vuonna 1949 Barnet jäi eläkkeelle saatuaan suuren perinnön ja jäi pois päivän musiikista.
Aiheesta muualla

nettisivu Charlie Barnet (Arkistoitu – Internet Archive) (englanniksi)
Chelsea Zhang

| Chelsea Zhang> Henkilötiedot |
| --- | --- |
Syntynyt: 4. marraskuuta 1996 (ikä 27) Pittsburgh, Pennsylvania, Yhdysvallat
Ammatti:  näyttelijä
Näyttelijä
Aktiivisena:  2012–
Aiheesta muualla
IMDb
Chelsea T. Zhang (s. 4. marraskuuta 1996 Pittsburgh, Pennsylvania, Yhdysvallat) on yhdysvaltalainen näyttelijä. Hän näytteli Rose Wilsonia DC Universe / HBO Max -supersankarisarjassa Titans (2019) ja hänellä oli toistuvia rooleja Disney Channelin komediadraamassa Andi Mack (2017–2018) ja Netflixin mustassa komediassa Daybreak (2019).  Hänen elokuvarooleihinsa kuuluu komediadraama Me and Earl and the Dying Girl (2015).
Nuoruus ja koulutus

Zhang on kotoisin Pittsburghista, Pennsylvaniasta.  Hän oli nuorten olympialaisten taitoluistelun karsinnoissa esiteininä.  Hän kävi North Allegheny Senior High Schoolia.  Hänet hyväksyttiin varhain 16-vuotiaana Etelä-Kalifornian yliopistoon.  Hän valmistui Marshall School of Businessista kauppahallinnon tutkinnolla vuonna 2017.
Ura

Zhang teki debyyttinsä vuonna 2012 elokuvassa The Perks of Being a Wallflower.  Hän näytteli Naomia vuoden 2015 elokuvassa Me and Earl and the Dying Girl.
Vuodesta 2017 vuoteen 2018 Zhang näytteli toistuvaa Brittanyn, Bex Mackin (Lilan Bowden) pomon roolia The Fringessä, Disney Channel -sarjan Andi Mack -sarjan kaudella 1 ja 2.
Zhang näytteli Sawyeria vuoden 2018 itsenäisessä elokuvassa Relish, joka esitettiin useilla kansainvälisillä elokuvafestivaaleilla, mukaan lukien vuoden 2019 Burbank International Film Festival, jossa Zhang sai useita ehdokkuutta ja palkintoja parhaasta naissivuosasta ja parhaasta yhtyeestä.
Maaliskuussa 2019 ilmoitettiin, että Zhang näyttelee Rose Wilsonia hahmon ensimmäisessä live-iteraatiossa DC Universe -sarjan Titans-sarjan toisella kaudella.  Hän esitti myös KJ:tä vuoden 2019 Netflix-sovituksessa Daybreakista.
Marraskuussa 2021 ilmoitettiin, että Zhang näyttelee Sophiea Abigail Hing Wenin Loveboatin elokuvasovituksessa Taipeissa.
Cordillera (departementti)

Departementti Paraguayn kartalla
Cordillera on Paraguayn departementti. Sen pinta-ala on 4 948 neliökilometriä. Vuonna 2010 asukkaita oli 276 900. Departementin pääkaupunki on Caacupé.
Departementti on saanut nimensä vuorijonosta.
Aiheesta muualla

Kuvia tai muita tiedostoja aiheesta Cordillera (departementti) Wikimedia Commonsissa
Valehtelija

| Valehtelija Nylon Beat |
| --- | --- | --- |

Studioalbumin tiedot
 Äänitetty : 1998–1999
 Julkaistu: 15. tammikuuta 1999
 Tuottaja(t): Risto Asikainen
 Tyylilaji: poprock
 Kesto: 49.22
 Levy-yhtiö: MTV Musiikki
Listasijoitukset
  Suomen virallinen lista: 7.
Nylon Beatin muut julkaisut
| Nylon Moon 1998 | Valehtelija 1999 | Demo 2000 |
Valehtelija on Nylon Beatin kolmas suomenkielinen albumi. Se on myydyin Nylon Beatin albumeista ja se meni suoraan Suomen virallisen listan ykköseksi. Albumia on myyty yli platinarajan. Albumilta julkaistiin singlet "Viimeinen", "Seksi vie ja taksi tuo" ja "Ainut jonka sain". Kappaleista "Viimeinen" ja "Seksi vie ja taksi tuo" on kuvattu videot. Albumi nousi Suomen virallisen listan sijalle 7.
Kappaleet ovat Risto Asikaisen ja Sipi Castrénin eli Ilkka Vainion käsialaa. Sävellykset ovat yksin Asikaisen ja sanoitukset ovat molempien tekemiä.
Kappaleet

Ainut jonka sain – 4.02
Viimeinen – 3.42
Valehtelija – 3.59
Liikaa – 3.50
Patteri – 3.55
Mies – 3.24
Jonain päivänä – 4.23
Paikka palaa – 4.01
Seksi vie ja taksi tuo – 3.35
Koditon – 4.18
Adios – 4.31
Mies (Deeb Club Mix) – 5.22
Vierailevat muusikot

Anssi Nykänen – rummut
Harri Rantanen – basso
Vesa Anttila – kitarat
Stiina Jean – taustalaulu
Risto Asikainen – kosketinsoittimet
Aiheesta muualla

Valehtelija Discogsissa (englanniksi)
Vaihteenvalitsin

Vaihteenvalitsin (arkikielessä vaihdekeppi) on auton tai muun moottoriajoneuvon hallintalaite, jolla kuljettaja ohjaa vaihteiston toimintaa. Se on useimmiten sijoitettu etuistuinten väliin lattialle, mutta joissain automalleissa on käytetty myös niin sanottua rattivaihdetta, jossa valitsin sijaitsee ohjauspylväässä. Vaihteenvalitsimen toimintaperiaate on erilainen riippuen siitä, onko ajoneuvossa manuaali- vai automaattivaihteisto.
Manuaalivaihteiston vaihteenvalitsin

Manuaalivaihteisessa ajoneuvossa vaihteet on sijoitettu H-kaavion mukaisesti ja kuljettaja voi vaihtaa vaihteita missä järjestyksessä haluaa. Eteenpäin menevät vaihteet on lähes aina sijoitettu samalla tavalla, mutta peruutusvaihteen sijainti vaihtelee. Lisäksi vaihteenvalitsimessa on usein lukitus, joka estää peruutusvaihteen kytkemisen vahingossa. Peruutusvaihteen valitsemiseksi vaihteenvalitsinta on esimerkiksi painettava tai nostettava.
Automaattivaihteiston vaihteenvalitsin

Automaattivaihteisessa autossa kuljettajan ei tarvitse vaihtaa eteenpäin menevää vaihdetta itse, vaan automatiikka tekee sen hänen puolestaan. Vaihteenvalitsimessa on yleisesti käytetty asentoja P (park), R (reverse), N (neutral) ja D (drive), joilla kuljettaja valitsee ajosuunnan: D on eteenpäin ajamista varten ja R on peruutusvaihde. N-asennossa vaihteisto on vapaalla ja P-asentoa käytetään pysäköitäessä, jolloin vaihteisto on lukittuna eivätkä ajoneuvon pyörät liiku. Nykyaikaisessa automaattivaihteistossa vaihteenvalitsin on usein täysin sähköinen, eikä siitä ole mekaanista yhteyttä vaihdelaatikkoon.
Kuvia

Packardin nappivalitsin
Borgward Isabellan rattivaihde.
BMW X5
Ferrari F355 Spider
BMW M3
Audi R8
Nissan Leaf
Mitsubishi i MiEV
Volvo S90
Audi A8
Porsche 911 Carrera 2
Mercedes-Benz 450 SE
Aiheesta muualla

Kuvia tai muita tiedostoja aiheesta Vaihteenvalitsin Wikimedia Commonsissa
Manuaalivaihteiston vaihteenvalitsin
Gear shift 1-2
Automaattivaihteiston vaihteenvalitsin
Cops

Cops voi tarkoittaa ainakin seuraavia:
Poliisit (Cops), vuonna 1922 valmistunut Buster Keatonin lyhyt mykkäelokuva
Lain nimessä (Cops), vuodesta 1989 tehty yhdysvaltalainen televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cops”, voi hakea sivunnimihaulla, laajalla sivunnimihaulla tai tekstihaulla.
Chicago Sky

| --- | --- |
Chicago Sky
Chicago Sky
Perustettu: 2006
Kotiareena: Wintrust Arena
Värit: vaaleansininen, kulta, valkoinen
WNBA-mestaruuksia: ei yhtään
Konferenssimestaruuksia: ei yhtään
Päävalmentaja: Pokey Chatman
GM: Pokey Chatman
Omistaja: Michael Alter, Margaret Stender
Chicago Sky on yhdysvaltalainen naiskoripalloseura, joka pelaa Women's National Basketball Association -liigassa. Seura, joka pelasi ensimmäisen kautensa WNBA:ssa vuonna 2006, kuuluu liigan itäiseen konferenssiin yhdessä kuuden muun seuran kanssa. Seura pelaa kotiottelunsa UIC Pavilion -areenalla Chicagossa Illinois'ssa.
Historia

Chicagolaisen seuran liittymisestä WNBA:han tiedotettiin helmikuussa 2005. Saman vuoden toukokuussa ilmoitettiin entisen NBA-pelaajan ja -valmentajan Dave Cowensin olevan seuran ensimmäinen päävalmentaja ja GM. Cowens voitti pelaajaurallaan kaksi NBA-mestaruutta Boston Celticsissä, vuosina 1974 ja 1976.
Seuran nimi ja logo julkistettiin virallisesti syyskuussa 2005 ja marraskuussa 2005 pidettiin laajennusdraft, jossa Sky sai varata muiden seurojen suojaamatta jättämiä pelaajia. Seura varasi tilaisuudessa yhteensä kolmetoista pelaajaa, joista ensimmäinen oli Jia Perkins Charlotte Stingistä. Perkinsin jälkeen vuorossa olivat Connecticut Sunin Brooke Wyckoff ja Detroit Shockin Elaine Powell. Vuoden 2006 huhtikuussa pidetyssä uusien pelaajien varaustilaisuudessa seura varasi ensimmäisenä varauksenaan (koko tilaisuuden kuudes) Templen yliopistosta valmistuneen Candice Dupreen.
Skyn ensimmäinen kausi WNBA:ssa oli laajennusseuralle tyypillisesti vaikea. Seura pelasi ensimmäisen liigaottelunsa 20. toukokuuta 2006 Charlotte Stingiä vastaan ja ottelu päättyi Skyn voittoon. Ensimmäisen ottelun jälkeen sillä oli 13:n ottelun mittainen tappioputki, joka katkesi vasta 29. kesäkuuta juuri Stingiä vastaan. Sky sijoittui lopulta itäisen konferenssin ja koko liigan hännille voittoprosentilla 14,7 (viisi voittoa ja 29 tappiota). Chicagon ensimmäisen kauden tehonainen oli sentteri Candice Dupree, joka pussitti 34:ssä ottelussa yhteensä 467 pistettä, keskimäärin noin 13,7 pistettä ottelua kohden. Dupree valittiin kauden päätteeksi WNBA:n tulokkaiden tähdistöön.
Sky ei ole päässyt pudotuspeleihin myöskään kausilla 2007 ja 2008. 2007 se sijoittui konferenssinsa viimeiseksi voittoprosentilla 41,2 (14 voittoa ja 20 tappiota) ja 2008 idän viidenneksi voittoprosentilla 35,3 (12 voittoa ja 22 tappiota). Candice Dupree oli joukkueen paras pistenainen myös kaudella 2007 (544 pistettä, 16,5 ottelua kohden, 33:ssa ottelussa) ja Jia Perkins kaudella 2008 (577 pistettä, 17 ottelua kohden, 34:ssä ottelussa). Dupree on ollut eniten levypalloja kerännyt Skyn pelaaja joukkueen joka kaudella, eniten levypalloja hän on kerännyt kaudella 2008, yhteensä 270 (77 hyökkäys- ja 193 puolustuspäässä), keskimäärin noin 7,9 per ottelu. Vuonna 2007 Skyn ykkösvaraus uusien pelaajien varaustilaisuudessa oli Armintie Price, joka nimettiin kauden jälkeen WNBA:n vuoden tulokkaaksi. 2008 joukkueen ykkösvaraus oli Sylvia Fowles.
Dave Cowens jätti joukkueen päävalmentajan paikan yhden kauden jälkeen. Häntä seurasi Bo Overton, jonka päävalmentajakausi jäi niin ikään vain kauden mittaiseksi. Overtonin jälkeen päävalmentajaksi ja GM:ksi nostettiin 2008 Steven Key, joka oli joukkueen apuvalmentaja kausina 2006 ja 2007.
Aiheesta muualla

Chicago Skyn verkkosivut
| Itäinen konferenssi | Itäinen konferenssi | Läntinen konferenssi | Läntinen konferenssi |  |  |
| --- | --- | --- | --- | --- | --- |
| Atlanta Dream | Indiana Fever | Dallas Wings | Minnesota Lynx |  |  |
| Chicago Sky | New York Liberty | Las Vegas Aces | Phoenix Mercury |  |  |
| Connecticut Sun | Washington Mystics | Los Angeles Sparks | Seattle Storm |  |  |
Entiset WNBA-seurat: Charlotte Sting ·  Cleveland Rockers ·  Houston Comets ·  Miami Sol ·  Portland Fire ·  Sacramento Monarchs
Tapahtumat: Tähdistöottelu ·  Loppuottelut ·  Pudotuspelit
Charles Hector d’Estaing

| Charles Hector, comte d’Estaing |
| --- | --- |

Henkilötiedot
Syntynyt: 24. marraskuuta 1729 Ruvel, Auvergne, Ranskan kuningaskunta
Kuollut: 28. huhtikuuta 1794 (64 vuotta) Pariisi, Ranska
Sotilashenkilö
Sotilasarvo:  Amiraali
Charles Hector, comte d’Estaing (Estaingin kreivi) (24. marraskuuta 1729 Ruvel, Auvergne, Ranskan kuningaskunta – 28. huhtikuuta 1794 Pariisi, Ranska) oli ranskalainen amiraali ja kenraali, joka taisteli Yhdysvaltain vapaussodassa.
Aiheesta muualla

Kuvia tai muita tiedostoja aiheesta Charles Hector d’Estaing Wikimedia Commonsissa
C. elegans

C. elegans voi viitata seuraavien eliöiden tieteellisiin nimiin:
Caenorhabditis elegans – yleisin
Castilleja elegans
Töyhtötikka (Celeus elegans)
Chesneya elegans
Karibiansmaragdikolibri (Chlorostilbon elegans)
Korumonninen (Corydoras elegans)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”C. elegans”, voi hakea sivunnimihaulla, laajalla sivunnimihaulla tai tekstihaulla.
C.mmp

| C> mmp |
| --- | --- |
Kehittäjä:  Carnegie Mellon -yliopisto
C.mmp on Carnegie Mellon -yliopiston kehittämä moniprosessoritietokone, jonka sanotaan olevan ainoa tunnettu MISD-mallia käyttävä tietokone. Tietokone käytti useita minitietokoneita prosessoriyksiköinä (PDP-11-tietokoneita), jotka jakoivat yhden suuren keskusmuistin. Koska tietokone perustui useiden prosessorien käytölle sen sanotaan myös olevan MIMD-malliin perustuva.
Käyttöjärjestelmän ytimestä käytettiin nimeä HYDRA, jonka kehityksessä käytettiin BLISS-ohjelmointikieltä.
Tietokoneessa oli 16 PDP-11 minitietokonetta kytkettynä 32 megatavuun jaettua muistia matriisikytkennällä (engl. crossbar switch).
C. William O’Neill

C. William O’Neill vuonna 1957 tai 1958.
C. William O'Neill (14. helmikuuta 1916 – 20. elokuuta 1978) oli yhdysvaltalainen poliitikko ja lakimies, joka toimi 1950-luvulla Ohion kuvernöörinä.
O'Neill valittiin Ohion oikeusministeriksi vuonna 1950 ja kuvernööriksi vuonna 1957. Hän hävisi uudelleenvalinnan vuonna 1959. Hänet valittiin Ohion korkeimman oikeuden tuomariksi vuonna 1960 ja korkeimman oikeuden puheenjohtajaksi 1970. Hän toimi tuomarina aina kuolemaansa saakka
Tuukka Rask

| Tuukka Rask |
| --- | --- |

Henkilötiedot
Syntynyt: 10. maaliskuuta 1987 (ikä 37) Savonlinna
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  190 cm
Paino:  80 kg
Pelinumero:  40
Pelaajaura
Pääsarjaura:  2005–2022
Seurat:  Ilves (SML) HC Plzeň (Extraliga)   Providence Bruins (AHL)   Boston Bruins (NHL)
NHL-varaus:  21. varaus, 2005 Toronto Maple Leafs
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Pronssia | Sotši 2014 | jääkiekko |  |
| Nuorten MM-kisat  | Nuorten MM-kisat  | Nuorten MM-kisat  |  |
|  Pronssia | Kanada 2006 | jääkiekko |  |
| Stanley Cup  |
| --- | --- | --- |
|  | Boston Bruins | 2011  |
Tuukka Mikael Rask (s. 10. maaliskuuta 1987 Savonlinna) on suomalainen uransa päättänyt jääkiekkomaalivahti. Rask pelasi vuosina 2007-2022 Boston Bruinsissa yhteensä 564 ottelua, viettäen koko NHL-uransa seuran riveissä. Raskin uran merkittävimpiin saavutuksiin kuuluvat mm. pronssimitali Sotšin olympialaisista vuonna 2014, Stanley Cup vuonna 2011 sekä Vezina-palkinto vuonna 2014.
Ura > Ura Ilveksessä

Rask on Savonlinnan Pallokerhon kasvatti, mutta siirtyi Tampereen Ilvekseen 16-vuotiaana vuonna 2003. Kaudella 2003–2004 hän nousi Ilveksen A-nuoriin pelattuaan vain 9 B-nuorten ottelua. Kaudella 2004–2005 Rask johdatti Ilveksen A-nuorten Suomen mestariksi. Pudotuspeleissä Rask piti 10 ottelussa peräti 6 nollapeliä, ja Ilves hävisi kaiken kaikkiaan vain yhden finaaliottelun. Rask pelasi myös ensimmäiset miesten liigapelinsä ja nousi kaudella 2005–2006 joukkueen ykkösmaalivahdiksi. Kaudella 2006–2007 Raskin torjuntaprosentti 92,75 oli runkosarjan neljänneksi paras. Pudotuspelien karsintakierroksella Ilves kukisti Lukon voitoin 2–1, mutta puolivälierissä tehoton Ilves putosi Jokereille voitoin 4–0.
Ura > Maajoukkueura

Rask toimi Suomen nuorten maajoukkueen ykkösvahtina sen voittaessa MM-pronssia vuoden 2006 MM-kisoissa. Puolivälieräottelussa Ruotsia vastaan hän piti nollapelin torjuen peräti 53 kertaa. Hänet valittiin turnauksen parhaaksi maalivahdiksi.
Rask valittiin ensimmäisiin aikuisten arvokisoihinsa Sotšin olympialaisiin 2014. Alkusarjan päätösottelussa Suomi hävisi Kanadalle jatkoajalla 1–2 Raskin torjuttua 25 kertaa. Puolivälieräottelussa Suomi pudotti kisojen isännän Venäjän 3–1 Raskin torjuessa 37 kertaa. Hävityssä välieräottelussa Ruotsia vastaan Rask ei ollut kokoonpanossa flunssan takia, mutta Suomen ja Yhdysvaltain välisessä pronssiottelussa hän piti nollapelin 27 torjunnallaan, vaikka Yhdysvaltojen Patrick Kane sai kaksi rangaistuslaukausta. Suomi saavutti olympiapronssia lukemin 5–0.
Muuta

Rask pelasi nuorempana myös jalkapalloa STPS:ssa ja oli mukana nuorten Pohjola Cupissa.
Raskin pikkuveli on jääkiekkoilija Joonas Rask (s. 1990). Tuukka ja Joonas on viides suomalainen veljespari, joka on pelannut NHL:ssä.
Vuonna 2015 Keniasta uuden ampiaislajin löytänyt tiimi antoi lajille nimen Thaumatodryinus tuukkaraski kunnianosoituksena Raskille.
Yksityiselämä

Rask avioitui heinäkuussa 2022 Italiassa Jasmiina Nikkilän kanssa, joka otti miehensä sukunimen. Pariskunnalla on kolme tytärtä.
Saavutukset > NHL

Vezina Trophy 2013–2014
William M. Jennings Trophy 2019–2020
NHL:n ykköstähdistö 2013–2014
NHL:n tähdistöottelu 2017
Stanley Cup Boston Bruinsissa 2010–2011
Prince of Wales Trophy Boston Bruinsissa 2010–2011, 2012–2013 ja 2018–2019 (itäisen konferenssin voitto)
Roger Crozier Saving Grace Award 2009–2010 (paras torjuntaprosentti, 93.1 %)
52 nollapeliä NHL:n runkosarjassa
Saavutukset > Maajoukkue

Olympiapronssia 2014
Nuorten MM-pronssia 2006
Saavutukset > Muita saavutuksia

Suomen Vuoden jääkiekkoilija 2013
8. sija Vuoden urheilija -äänestyksissä 2013 ja 2014
AHL:n tähdistöottelussa 2008
A-nuorten SM-kultaa Tampereen Ilveksessä kaudella 2004–2005
Aiheesta muualla

Wikimedia Commonsissa on kuvia tai muita tiedostoja aiheesta .
Tuukka Rask Elite Prospects. Everysport Media Group AB. (englanniksi)
Rask Jatkoaika.comissa
Tuukka Rask NHL:n sivuilla
| 0 | 1 | 2 |
| --- | --- | --- |
| Edeltäjä: Sergei Bobrovski | Vezina Trophyn voittaja 2014 | Seuraaja: Carey Price |
Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (C) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (A) |
40 Rask |
45 Vatanen |
51 Filppula (A) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki
Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (C) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (A) |
45 Vatanen |
50 Aaltonen |
64 Granlund |
71 Komarov (A) |
Valmentaja Erkka Westerlund
Rask ja Tim Thomas vuonna 2012
Charlotte Cleverley-Bisman

| Charlotte Cleverley-Bisman |
| --- | --- |
 Cleverley-Bisman 1-2-vuotiaana.
Henkilötiedot
Syntynyt: 24. marraskuuta 2003 (ikä 20)
Aiheesta muualla
[ei arvoa Kotisivu]
Charlotte Lucy Cleverley-Bisman (s. 24. marraskuuta 2003 Waiheke) on uusiseelantilainen tyttö, jonka uskotaan olevan nuorin vakavasta meningokokkibakteerin aiheuttamasta infektiosta ja neloisamputaatiosta selvinnyt ihminen. Hänestä tuli tunnettu uusiseelantilaisessa meningokokkirokotusta edistävässä kampanjassa.
Töölö

Keskellä kulkeva Hesperian esplanadin puistovyöhyke erottaa Etu-Töölön (oikealla) ja Taka-Töölön.
Töölö (ruots. Tölö) on kahden kaupunginosan muodostama alue Helsingin kantakaupungissa, Helsinginniemen länsiosassa. Töölö käsittää suurimman osan luoteisesta kantakaupungista. Se jakaantuu Helsingin ydinkeskustaa lähellä olevaan Etu-Töölöön (13. kaupunginosa) ja kauempana sijaitsevaan Taka-Töölöön (14. kaupunginosa), joita erottaa Eteläisen ja Pohjoisen Hesperiankadun välinen puistovyöhyke eli Hesperian esplanadi. Koko Töölön alueella on asukkaita noin 30 000.
Kulttuuri ja opetus

Töölössä on kolme korkeakoulua, Sibelius-Akatemian toimipisteet Töölönkadulla ja Nervanderinkadulla sekä Kauppakorkeakoulu ja Svenska Handelshögskolan, molemmat Runeberginkadun varrella. Lallukan taiteilijakoti sijaitsee Eteläisen Hesperiankadun varrella. Töölössä sijaitsee myös Töölön yhteiskoulu.
Töölön kirjasto sijaitsee Topeliuksenkadun varrelle 1970 valmistuneessa rakennuksessa. Aiempi kirjastorakennus sijaitsi Mannerheimintiellä Hotelli Crowne Plazan (entinen Hotelli Hesperia) kohdalla olleessa pienessä kivirakennuksessa, joka oli valmistunut Napoleonin sotien aikana.
Töölössä sijaitsee monia merkittäviä kulttuurirakennuksia, kuten Suomen Kansallisooppera ja -baletti, Suomen kansallismuseo, Helsingin Musiikkitalo, Finlandia-talo ja Taidehalli.
Kirkot

Töölö oli jakautunut kahteen seurakuntaan, Töölön seurakuntaan ja Taivallahden seurakuntaan, kunnes seurakunnat yhdistyivät 1. tammikuuta 2011. Kaupunginosassa on neljä kirkkoa: Töölön kirkko, Temppeliaukion kirkko, ruotsinkielisen metodistiseurakunnan Kristuskyrkan ja ruotsinkielisen luterilaisen Olaus Petrin seurakunnan Olaus Petrin kirkko, joka aiemmin kuului Ruotsin kirkolle.
Liikunta ja urheilu

Soutustadion sijaitsee Merikannontien varrella. Se valmistui Hilding Ekelundin suunnitelmien mukaan vuoden 1940 olympialaisia varten. Olympiastadionin ympärille on keskittynyt paljon urheilutiloja, kuten Pallokenttä, Kisahalli, Uimastadion ja Jäähalli. Töölöstä on kotoisin Töölön Vesa, josta myöhemmin kehittyi Helsingin Jokerit. Helsingin IFK:n jääkiekkojoukkue pelaa kotiottelunsa Helsingin jäähallissa.[lähde? ] Myös Taivallahden tenniskeskus sijaitsee Töölössä. Töölön jalkapallostadionilla pelataan jalkapallo-otteluita ja järjestetään konsertteja.
Talvipuutarha

Kaupunginpuutarha eli Talvipuutarha sijaitsee Töölönlahden pohjukassa Olympiastadionin vieressä. Talvipuutarha avattiin yleisölle 1893. Siellä on vuoden mittaan eriaiheisia sisustuksia.
Nähtävyyksiä

Töölössä on paljon kansallisestikin merkittäviä nähtävyyksiä ja paikkoja. Etu-Töölöstä Taka-Töölöön mentäessä tulevat vastaan seuraavat paikat:
Eduskuntatalo
Temppeliaukion kirkko
Kansallismuseo
Finlandia-talo
Ministeri Ritavuoren surmapaikka (Nervanderinkatu 11)
Presidenttien Relander, Ryti ja Kekkonen monumentit
Ostrobotnia, Helsingin yliopiston pohjalaisten osakuntien talo
Hietaniemen hautausmaa ja Hietaniemen uimaranta
Töölön kirkko
Suomen Kansallisooppera ja -baletti
Kulttuuritehdas Korjaamo ja Ratikkamuseo
Sibelius-monumentti
Olympiastadion (lisäksi myös Töölön pallokenttä, Helsingin jäähalli, Bolt Arena (oik. Töölön jalkapallostadion) ja Töölön kisahalli eli vanha Messuhalli)
Töölössä on myös kuuluisia perinteisiä ravintoloita: Messenius, Lehtovaara, Elite ja Perho.
Kuvia

Eduskuntatalo
Hesperianpuisto
Kansallismuseo ja Mannerheimintie
Töölön kisahalli
Töölön raitiovaunuvarikko
Bolt Arena ja Helsingin jäähalli
Töölölle tavanomaista tiiliarkkitehtuuria Ilmarinkadulla
Töölöntori kesällä 2008
Sibeliuksen puisto
Aiheesta muualla

Wikimedia Commonsissa on kuvia tai muita tiedostoja aiheesta .
Töölön kaupunginosat – Töölö ry
Töölö-Seura
Töölön Kartta (helsinginkartta.fi) (Arkistoitu – Internet Archive)
Kaupunginosat.net: Töölö
Martti Helminen: Töölön kaava 100 vuotta (pdf)
Tilastotietoa Töölöstä (PDF-muodossa):
Taka-Töölön peruspiiri
Töölön ihmeitä, Helsingin Sanomat Viikkoliite, 15.09.1929, nro 37, s. 3, Kansalliskirjaston digitaaliset aineistot. Viitattu 15.09.2024
Näkymä kansallismuseon tornista Hietaniemen ja Taivallahden suuntaan vuonna 1908.
Kartta vuodelta 1815 Helsingistä ja Töölöstä, jonka rantaviiva on vuosien varrella muuttunut.
Huvila Hesperia Töölönlahdella 1930-luvulla.
Töölössä sijaitsi myös teollisuutta: etualalla puhtaanapitolaitoksen rakennuksia, taustalla Töölön sokeritehdas savupiippuineen. Kuva vuodelta 1954.
Córdoba (Espanjan maakunta)

Córdoba on maakunta eteläisessä Espanjassa Andalusian itsehallintoalueen pohjoisosassa. Sen rajanaapureita ovat Málagan, Sevillan, Badajozin, Ciudad Realin, Jaénin ja Granadan maakunnat.
Córdoban pinta-ala on 13 771 neliökilometriä. Maakunnan väkiluku on 788 219 (vuonna 2017) ja väestötiheys 57,2 asukasta neliökilometrillä. 40 prosenttia väestöstä asuu pääkaupungissa Córdobassa. Maakunnassa on yhteensä 75 kuntaa.